Nyugdíjasegyetem: mozogni márpedig mindenkinek muszáj
– Mindennap sétáljanak és lepjék el a konditermeket! – ajánlotta a Nyugdíjasegyetem szerdai óráin dr. Ihász Ferenc, és olyan hosszan sorolta a megerõltetés nélküli mozgás hatásait, hogy a hallgatóinak úgy tûnt, többet ér, mint a bankbetét.
A magyar férfiak tündöklése és bukása címû elõadásból kiderült: az elmúlt évtizedben növekedett hazánkban a születéskor várható élettartam, de a férfiaké még mindig hat-nyolc évvel kevesebb, mint a nõké és ugyancsak hat-nyolc évvel elmarad a magyarok élettartama a fejlett országok lakóiétól.
Túl a félidején a nyolc elõadásból álló sorozat: szerdán már a Nyugdíjasegyetem második szemeszterének ötödik tanóráin vett részt összesen több mint nyolcszáz hallgató a Széchenyi-egyetem új aulájában.
Nemcsak azért követték figyelemmel az elhangzottakat, mert az számukra újdonságokat tartalmazott, hanem azért is, mert mindannyiukat érintette. Az életkor elõrehaladtával az ember kondíciója természetszerûleg romlik, de az izomtömeg növelése biztosítja a zsírégetést, a tápanyag feldolgozását és nemi hormonokat szabadít fel.
Dr. Ihász Ferenc azt hangsúlyozta, hogy a mozgás mindennapos teendõnk, megakadályozza a csontállomány romlását, biztosítja az idegpályák átjáratását, javítja a zsír- és cukoranyagcserét, a szívizomzat összehúzódó képességét. Az is elhangzott, hogy az egészségi állapotot meghatározó tényezõk közül az egészségügyi ellátásnak csak tízszázalékos a jelentõsége, míg az életmódé negyvenhárom.
– Az elõadás elõtt úsztunk és masszíroztattunk, így éppen nyugodt a lelkiismeretünk, de azért ezek az arányok megdöbbentettek. Az, hogy mennyire rajtunk múlik, hagyjuk-e egészségünket leromlani. Az biztos, hogy nekünk, idõseknek ez mindennapos témát ad, sokunknak gondja van a vérnyomásával, a súlyával.
A testnevelõ pedig hatásosan ösztönzött minket arra, hogy tudatosítsuk a mozgás fontosságát  – mondta el a nyugdíjas-egyetemi tanórákra szorgalmasan járó házaspár, Csányi László és felesége, Csányiné Ungvári Rozália.
A nyolcvannyolc éves Sándor Jánosné büszkén mondta el, hogy erõben, egészségben jöhetett el a Nyugdíjasegyetemre. Elárulta titkát: soha nem hagyta magát idegesíteni, feszült helyzetekben azt mondogatta magának, csak azért se húzza fel magát, mert attól csak megbetegszik. A dédnagymama fiatalkorában nem tanulhatott, késõbb pedig fizikai munkát végzett, így most pótolja, amire sokáig hiába vágyott. Neki nagy öröm, hogy tudományos érdekességeket ismerhet meg.
Lánya, Mike Józsefné és veje, Mike József beszélte rá, hogy jelentkezzen az elõadás-sorozatra, õk egészségük érdekében gyakran kirándulnak, a férj konditerembe is jár.
Az egészséget befolyásoló életmódról szóló elõadást szombati számunkban bõvebben ismertetjük. A Szieszta mellékletben megjelenõ cikk mellett olvashatók majd a tesztkérdések, amelyeket megválaszolva a nyugdíjas hallgatók Kisalföld-receptkönyveket nyerhetnek.
A sorozat szervezõi, a Széchenyi István Egyetem, a Nyugat-magyarországi Egyetem Apáczai Csere János Kara, a Pannon Nyugdíjas Szövetség és a Kisalföld a következõ elõadásra is várja a leckekönyvet kapott hallgatókat. Április 20-án, szerdán 14 és 16 órától Ruppert István "Az orgona mint koncerthangszer" címmel tart tájékoztatót.
gyõri hírek Gyõr nyugdíjasegyetem